'n Bemanningspermit word uitgereik aan 'n buitelander wat lid van 'n skeepsbemanning is. 'n Bemanningspermit is geldig vir 'n maksimum tydperk van drie maande op 'n slag. Doen by 'n plek van binnekoms in Suid-Afrika aansoek.
Lê 'n geldige paspoort voor.
Toon 'n versoekbrief van die eienaar van die skip, waarin hy onderneem om te sorg dat daardie bemanningslid die Immigration Act, 2002 nakom.
Dien bewys in dat die eienaar van die skip finansieel in staat is om in die daaglikse behoeftes en mediese uitgawes te voorsien.
Betaal 'n deposito, indien Binnelandse Sake dit nodig ag, ter voldoening aan die vereistes en voorwaardes vir die bemanningspermit. Hierdie deposito sal aan jou terugbetaal word nadat jy die land finaal verlaat het of nadat die permit aan jou uitgereik is. Jy kan met 'n bankgewaarborgde tjek of kredietkaart betaal indien die plek fasiliteite daarvoor het.
Lewer bewys dat alle uitstaande boetes wat die transporteur opgeloop het, betaal is.
Dit neem hoogstens 30 dae om 'n aansoek te verwerk.